സ്ത്രീ ശരീരത്തെപ്പറ്റി പുരുഷന്മാര്ക്കുള്ളത് ഞെട്ടിപ്പിക്കുന്ന സംശയങ്ങള്, സ്ത്രീകള്ക്കും ഉണ്ട് ചില അറിയാകാര്യങ്ങള്, കേള്ക്കാം സെക്സ് കോളമിസ്റ്റിന്റെ അനുഭവങ്ങള് കല്യാണം കഴിഞ്ഞതാണ്. പക്ഷേ, സ്ത്രീ ശരീരത്തെപ്പറ്റി ഒന്നും അറിയില്ല. എങ്ങനെ ശരിയായി ബന്ധപ്പെടണമെന്നുപോലും അറിയില്ല. ഫലമോ ജീവിതത്തില് നിറയെ പ്രശ്നങ്ങളും. സ്ത്രീകളും പുരുഷന്മാരും ഇക്കൂട്ടത്തിലുണ്ടെങ്കിലും പുരുഷന്മാരുടെ എണ്ണമാണ് കൂടുതല്. പ്രമുഖ സെക്സ് കോളമിസ്റ്റായ നാദിയ ബോക്കോഡിയ്ക്ക് ഇതിന്റെ കാരണത്തെക്കുറിച്ച് പറയാന് ഒറ്റ വാക്കേ ഉള്ളൂ തികഞ്ഞ അജ്ഞത. ഗര്ഭപാത്രവും യോനിയും ഒന്നാണോ, മൂത്രനാളിയില് കൂടിയാണോ ബന്ധപ്പെടുന്നത് തുടങ്ങി എങ്ങനെയാണ് ഗര്ഭനിരോധന ഉറ ശരിയായി ധരിക്കുന്നത് എന്നതുപോലും അറിയാത്ത പുരുഷന്മാരുടെ എണ്ണം കൂടുന്നത് തന്നെ ആശ്ചര്യപ്പെടുത്തുന്നു എന്നാണ് നാദിയ പറയുന്നത്. യോനി എങ്ങനെയിരിക്കും എന്നറിയാത്ത സ്ത്രീകളും ഇല്ലാതില്ല. ഒന്നും രണ്ടും മക്കള്ക്ക് ജന്മം നല്കിയവരാണ് ഇവരെന്നത് പ്രത്യേകം ഓര്ക്കണം. നാണംകൊണ്ടും യോനി എന്നത് ഏതോ വൃത്തികെട്ട ഒന്നാണെന്ന തോന്നലുംകൊണ്ടാണ് ആ ഭാഗം എങ്ങനെയിരിക്കും എന്ന് പരിശോധിക്കാന് പോലും ഇവര് തയ്യാറാവാത്ത്. രതിമൂര്ച്ഛയ്ക്ക് ബാഹ്യ ലീലകള് വേണമെന്ന് പലര്ക്കും അറിയാം. എന്നാല് ഇതെങ്ങനെ ശരിയായി ചെയ്യുമെന്ന് മിക്കവര്ക്കും അറിയില്ല. വിരല്കൊണ്ട് സ്ത്രീയുടെ കൃസരിയില് Clitoris അമര്ത്തുന്നത് രതിമൂര്ച്ഛ എളുപ്പത്തിലാക്കാനുള്ള വഴിയാണെന്ന് പറഞ്ഞാല് കൃസരി എന്താണെന്ന അടുത്ത ചോദ്യം ഉടന് പ്രതീക്ഷിക്കാം. ഇത്തരം ലൈംഗിക കാര്യങ്ങളില് അജ്ഞരായ പുരുഷന്മാരില് നിന്ന് സംതൃപ്തി ലഭിക്കാതെ വരുമ്ബോള് പങ്കാളില് പ്രശ്നങ്ങള് തുടങ്ങും. പലപ്പോഴും കുടുംബബന്ധങ്ങള് തന്നെ താളംതെറ്റിയെന്ന് വരാം. വഴിവിട്ട ജീവിതത്തിനും ഇത് വഴിതെളിച്ചേക്കുമെന്നും നാദിയ ചൂണ്ടിക്കാട്ടുന്നു. ശരിയായ രീതിയില് ലൈംഗിക ബന്ധത്തിലേര്പ്പെടാന് അറിയാത്തതിനാല് ജനനേന്ദ്രിയത്തിലുള്പ്പടെ പരിക്കേല്ക്കുന്ന സംഭവങ്ങളും പതിവാണെന്ന് നാദിയ പറയുന്നത്. ശരിയായ വഴി പറഞ്ഞുകൊടുത്താലും മനസിലാക്കാന് ഇവര് ശ്രമിക്കാറില്ല. എല്ലാം എനിക്കറിയാമെന്ന ഭാവമാണ്. കൂട്ടുകാരില് നിന്നും അശ്ലീല വീഡിയോകളില് നിന്നും ലഭിക്കുന്ന തെറ്റായ അറിവാണ് ഇതിന്റെ കാരണം. ലൈംഗിക ബന്ധത്തിനുശേഷം ജനനേന്ദ്രിയ ഭാഗങ്ങള് കഴുകി വൃത്തിയാക്കേണ്ടതിന്റെ ആവശ്യവും അടിവസ്ത്രങ്ങള് കൃത്യമായി മാറ്റേണ്ടതിന്റെ ആവശ്യവും അറിയാത്തവരുടെയും എണ്ണം വളരെ കൂടുതലാണ്. ഇക്കാര്യത്തില് സ്ത്രീകളും പുരുഷന്മാരും ഒന്നുപോലെ തന്നെ. സ്കൂള് വിദ്യാഭ്യാസ കാലത്തുതന്നെ ശരിയായ ലൈംഗിക വിദ്യാഭ്യാസം നല്കിയാല് പ്രശ്നത്തിന് വളരെ എളുപ്പത്തില് പരിഹാരം കാണാം. അന്യലിംഗത്തിലുള്ളവരുടെ ശരീരം എങ്ങനെയിരിക്കും, ലൈംഗികതയും അതിന്റെ പ്രാധാന്യവും ഉള്പ്പടെയുളള കാര്യങ്ങളെക്കുറിച്ച് ശരിയായ അവബോധം ഉണ്ടാക്കണം. രക്ഷിതാക്കള്ക്കും ഇതില് പ്രധാന പങ്കുവഹിക്കാനാവും.